ພັກຣີພັບບລິກັນໃນສະພາສູງ ຂັດຂວາງ ຮ່າງກົດໝາຍ ເກັບພາສີເສດຖີ ຂອງ ປ. ໂອ​ບາ​ມາ 
ຜູ້​ແທນສະພາ​ສູງ​ໄດ້​ລົງມະຕິ 51 ສຽງຄັດຄ້ານ​ ຕໍ່ 45 ສຽງ​ເຫັນ​ດີ ຕາມ​ແນວທາງ​ຂອງ​ພັກ ໃຜລາວ ​ໃນ​ວັນ​ຈັນ​ວານ​ນີ້.
ບັນດາຜູ້ແທນພັກຣີພັບບລິກັນໃນສະພາສູງສະຫະລັດ ໄດ້ຂັດຂວາງຮ່າງກົດໝາຍສະບັບ ນຶ່ງ ທີ່ຈະວາງອັດຕາພາສີຕໍ່າສຸດສໍາລັບພວກເສດຖີເງິນລ້ານທັງຫລາຍ ອັນເປັນແຜນການ ທີ່ປະທານາທິບໍດີບາຣັກ ໂອບາມາ ໄດ້ຊຸກຍູ້ໃຫ້ມີການຮັບຜ່ານເອົາ ຂະນະທີ່ທັງສອງພັກ ການເມືອງນໍາສະເໜີແຜນການສໍາລັບປີເລືອກຕັ້ງຂອງພວກຕົນ ກ່ຽວກັບພາສີແລະເສດ ຖະກິດນັ້ນ ຜູ້ແທນສະພາສູງໄດ້ລົງມະຕິ 51 ສຽງຄັດຄ້ານ ຕໍ່ 45 ສຽງເຫັນດີ ຕາມແນວທາງຂອງພັກ ໃຜລາວ ໃນວັນຈັນວານນີ້ ໂດຍທີ່ພວກຜູ້ແທນພັກເດໂມແກຣດ ທີ່ເປັນຝ່າຍສຽງສ່ວນ ຫລາຍນັ້ນ ບໍ່ສາມາດຮວບຮວມສຽງສະໜັບສະໜຸນໄດ້ຮອດ 60 ສຽງທີ່ຕ້ອງການ ເພື່ອ ໃຫ້ມີການຮັບຜ່ານເອົາຮ່າງກົດໝາຍທີ່ເອີ້ນວ່າ Buffet Rule ທີ່ເອີ້ນຕາມຊື່ຂອງນັກລົງທຶນ Warren Buffet ມະຫາເສດຖີທີ່ຮັ່ງມີທີ່ສຸດທ່ານນຶ່ງ ນັ້ນ ມາດຕະການດັ່ງກ່າວຈະຕັ້ງອັດຕາພາສີຕໍ່າສຸດ 30% ຂອງລາຍໄດ້ ສໍາລັບຜູ້ທີ່ມີລາຍໄດ້ ກາຍນຶ່ງລ້ານໂດລາຕໍ່ປີ ເສດຖີອາເມຣິກັນຫລາຍໆຄົນເສຍພາສີຕໍ່າກ່ວານັ້ນ ຍ້ອນວ່າ ລາຍໄດ້ຂອງເຂົາເຈົ້າໄດ້ມາຈາກການລົງທຶນ ທີ່ເສຍຄ່າພາສີໃນອັດຕາຕໍ່າກ່ວາ